22.11.2022
ET
Euroopa Liidu Teataja
L 302/7
2.19.
„4. tüüpi laadimisrežiim“ – IEC 61851-1 alapunktis 6.2.4 määratletud laadimisrežiim, mille puhul sõiduk on ühendatud EVSEga, mis annab sõidukile alalisvoolu (sõidukivälise laadijaga), ning sõiduki ja laadimisjaama vahel toimib sideühendus (signaali-/juhtliinide ja/või kaablivõrguliinide kaudu);
2.20.
„signaali-/juhtimisport “ – port, mis on ette nähtud elektrilise/elektroonilise alakoostu osiste või elektrilise/ elektroonilise alakoostu ja kohalike lisaseadmete ühendamiseks ning mida kasutatakse vastavalt asjakohas­ tele funktsionaalsetele nõuetele (nt sellega ühendatud kaabli maksimumpikkus).
Näited: RS-232, univer­ saalne jadasiin (USB), kõrglahutusega multimeedialiides (HDMI), IEEE standard 1394 (FireWire).
Laadimis­ režiimis sõiduki puhul hõlmab see juhtsignaali, toiteliini kaudu toimuvat sidet (PLC) juhtsignaali liinis, CANi;
2.21.
„kaablivõrgu port“ – kõnede, andmete ja signaalide edastamise port, mis on ette nähtud paljude erinevate süsteemide ühendamiseks otse ühe või mitme kasutajaga sidevõrguga.
Näited: CATV, PSTN, ISDN, xDSL, LAN jms võrgud.
Need pordid võivad toetada varjestatud või varjestamata kaableid ning võivad edastada ka vahelduv- või alalisvoolu, kui see on sidespetsifikaadi lahutamatu osa;
2.22.
„asümmeetriline tehisvõrk (AAN)“ – võrk, mida kasutatakse asümmeetriliste (sünfaas) pingete mõõtmiseks (või edastamiseks) varjestamata sümmeetrilise signaali liinides (nt sideliinid); see ei võta vastu sümmeetrilist signaali (erifaasne režiim).
See võrk sisestatakse laadimisrežiimis sõiduki side-/signaaliliinidesse, et tagada konkreetne koormuse näivtakistus ja/või lahtiühendamine (nt side-/signaaliliinide ja elektrivõrgu vahel).
Asümmeetrilist tehisvõrku kasutatakse käesolevas eeskirjas ka sümmeetriliste liinide puhul;
2.23.
„alalisvooluga laadimise tehisvõrk“ – laadimisrežiimil sõiduki kõrgepinge alalisvoolujuhtmetega ühendatav võrk, mis konkreetses sagedusvahemikus tekitab kindlaksmääratud koormuse näivtakistuse ja mis võib selles sagedusvahemikus isoleerida sõiduki kõrgepingealalisvoolu laadimisjaamast;
2.24.
„tehis-elektrivõrk (AMN)“ – annab elektrilisele/elektroonilisele alakoostule raadiosagedustel kindla näivtakis­ tuse, ühendab häiringupinge mõõtevastuvõtjaga ja lahutab katseahela toitevõrgust.
Tehis-elektrivõrgul on kaks põhitüüpi: V-võrk (V-AMN), mis ühendab asümmeetrilisi pingeid, ning deltavõrk, mis ühendab sümmeetrilisi ja asümmeetrilisi pingeid eraldi.
Mõisteid „liini näivtakistuse stabiliseerimise võrk (LISN)“ ja „V-AMN“ kasutatakse samas tähenduses.
Laadimisrežiimis sõiduki elektrivõrguga ühendatav võrk, mis teatavas sagedusvahemikus tagab teatava koormuse näivtakistuse ja lahutab selles sagedusvahemikus sõiduki elektrivõrgust;
2.25.
„välikatsekoht (OTS)“ – mõõtmiskoht, mis sarnaneb CISPR 16-s määratletud välikatsekohaga, kuid maandus­ tasapind ei ole nõutav ja mõõtmed on teised.
3.
Tüübikinnituse taotlemine
3.1.
Sõiduki tüübikinnitus
3.1.1.
Sõiduki elektromagnetilise ühilduvusega seotud tüübikinnituse taotluse esitab sõiduki tootja.
3.1.2.
Teabedokumendi näidisvorm on esitatud lisas 2A.
3.1.3.
Sõiduki tootja koostab nimekirja, milles kirjeldatakse kõiki asjakohaseid sõiduki elektrilisi/elektroonilisi süsteeme või alakooste, keremudeleid, kerematerjalide variante, juhtmestiku üldist asetust, mootori variante, rooli asendit (vasakpoolne/parempoolne) ja teljevahe variante.
Asjaomased sõiduki elektrilised/elektroo­ nilised süsteemid või alakoostud on need, mis võivad tekitada märkimisväärset lai- või kitsasribakiirgust ja/või mis on seotud sõiduki häiringukindlusega seotud funktsioonidega (vt punkt 2.12), ja need, mis kujutavad endast REESSi laadimise ühendussüsteemi.
3.1.4.
Tootja ja tüübikinnitusasutuse vastastikusel kokkuleppel valitakse sellest nimekirjast välja kinnitatavat sõidu­ kitüüpi esindav sõiduk.
Sõiduki valiku aluseks on tootja pakutud elektrilised/elektroonilised süsteemid.
Kõnealusest nimekirjast võib välja valida rohkem kui ühe sõiduki, kui tootja ja tüübikinnitusasutus on ühel arvamusel selles, et need sisaldavad erinevaid elektrilisi/elektroonilisi süsteeme, mis võivad oluliselt mõjutada sõiduki elektromagnetilist ühilduvust võrreldes esimese esindava sõidukiga.